Arbeidshof benader nadat dept verpleegster verkeerd plaas - Solidariteit WêreldSolidariteit Wêreld
Arbeidshof benader nadat dept verpleegster verkeerd plaas
Vrydag, Oktober 12th, 2018
Die vakbond Solidariteit gaan op Dinsdag 16 Oktober 2018 ʼn dringende aansoek by die arbeidshof in Johannesburg bring. Dit volg nadat een van Solidariteit se lede verkeerdelik deur die Departement van Gesondheid as studenteverpleegster in plaas van professionele verpleegster geplaas is vir haar verpligte gemeenskapsdiens.
Volgens Anton van der Bijl, hoof van Arbeidsregsdienste by Solidariteit, weier die departement volstrek om die probleem reg te stel ten spyte van die feit dat die hulle wetlik verplig word om verpleegsters korrek te plaas vir hul gemeenskapsdiens.
Aldus Van der Bijl ontvang me. Perelaer sedert Januarie vanjaar ʼn studentesalaris alhoewel haar dienskontrak stipuleer dat sy as professionele verpleegster aangestel is en ook die dienooreenkomstige take uitvoer. Op verdere navraag is daar aan haar gestel dat daar nie poste vir professionele verpleegsters beskikbaar is nie en dat die departement nie oor die nodige fondse vir die poste beskik nie.
“Hierdie nalatigheid, indien onaangespreek, kan ʼn wesenlike impak op me. Perelaer se toekoms as verpleegkundige hê aangesien sy na afloop van haar gemeenskapsdienstydperk nie sal kan registreer nie, om nie eers te praat van die finansiële impak wat dit reeds vanjaar op haar gehad het nie,” het Van der Bijl verduidelik.
“Ons sit hier met ʼn geval waar ʼn jong persoon alles in haar vermoë doen om ʼn waardevolle bydrae tot die samelewing te maak, net om deur die Departement van Gesondheid gekniehalter te word. Terwyl gelde bewerkstellig word ten einde die staat se verkiesingspolitiek te befonds, gaan Jan Alleman dood weens ʼn tekort aan bevoegde verplegingspersoneel,” het Van der Bijl gesê.
“Die publiek is siek en sat vir onbekwame regeringsdepartemente. Ons sal onverpoos veg vir geregtigheid vir mediese beamptes, en om te sorg dat die Departement van Gesondheid voldoen aan hul statutêre verpligtinge om hierdie beamptes behoorlik te plaas vir hul gemeenskapsdiensjare,” het Van der Bijl afgesluit.
Sandton se strate Donderdag toe oor rasuitsluiting
Groot verkeersontwrigting word Donderdag in die Johannesburg-omgewing verwag wanneer verskeie bus- en motorkonvooie van die Solidariteit Beweging vanaf Pretoria en van elders in die land na Sandton toe gaan beweeg vir ʼn protesoptog ter ondersteuning van Sasol-werkers en om terselfdertyd protes aan te teken teen rasse-uitsluiting in die algemeen. Verskeie ... Lees meer
“ʼn Ontwapende burgery is totaal uitgelewer en dit terwyl die reg om ʼn mens se eie lewe te beskerm absoluut en ononderhandelbaar is. Ons durf dit nie eers oorweeg om ʼn aks te gee in dié verband nie. Die tyd het aangebreek om onredelik en onbeskaamd op normaliteit aan te ... Lees meer
1 2 3 … 781 Volgende »